Halliste kalmistu

Halliste kalmistu on Viljandi maakonnas Mulgi vallas Kulla külas asuv kalmistu. Kalmistu on arvele võetud kultuurimälestisena. Kalmistu ülevaade Halliste kalmistu asutati 1773. aastal pärast Halliste püha Anna kiriku ümber oleva vana matmispaiga sulgemist. Tänapäeval on kalmistu pindalaks 7, 63 hektarit. Kalmistul on kaks kabelit: uus ja vana. Lisaks on surnuaias suurel hulgal graniitpostide ja kettidega eraldatud hauakomplekse. Kalmistule on maetud mitmeid ümbruskonna aadliperekondade esindajaid (Bockid, Dehnid, Oettingenid, Stackelbergid, Mühlenid) ja mõisaomanikke (sealhulgas ka eestlastest Andreas Palenberg ja Peeter Widriks). Kalmistule on maetud ka riigivanem Friedrich Akeli vanemad. Viited Välislingid Halliste kalmistu kultuurimälestiste registris